**Eminescu-i luceafăr**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eminescu-i izvor de iubire-n suflet glăsuind,

Plimbându-ne-n natură la pădurile de argint,

Cu cântecele dulci-n miresme de flori minunate

Și vântul puternic ce-adună frunzele moarte.

Eminescu-i surâs și iubire-n oglinda albastră,

Raze de soare ce vin spre floarea măiastră,

Păduri de iubire ce se reflectă pe lac

Și lumina cerească vine când undele tac.

Eminescu-i comoara de slove cea mai mare,

Cu plopii fără soț ce-n plimbare nimeni nu are,

Iar frunzele cad pe rând de vânt legănate,

Privind peste satul natal văzut de departe.

Eminescu-i al țării noastre luceafăr

Ce luminează-n noapte florile de nufăr,

Iar raza din stele ce-alunecă ușor în seară,

Îndulcește prin rimă și inima amară.